2004/320/EY: Komission päätös, tehty 31 päivänä maaliskuuta 2004, päätösten 93/52/ETY, 2001/618/EY ja 2003/467/EY muuttamisesta siltä osin kuin ne koskevat liittymässä olevien maiden asemaa luomistaudin (Br. melitensis), Aujeszkyn taudin, naudan tarttuvan leukoosin, nautojen luomistaudin ja nautatuberkuloosin suhteen sekä Ranskan asemaa Aujeszkyn taudin suhteen (ETA:n kannalta merkityksellinen teksti) (tiedoksiannettu numerolla K(2004) 1094)



Virallinen lehti nro L 102 , 07/04/2004 s. 0075 - 0080



Komission päätös, tehty 31 päivänä maaliskuuta 2004, päätösten 93/52/ETY, 2001/618/EY ja 2003/467/EY muuttamisesta siltä osin kuin ne koskevat liittymässä olevien maiden asemaa luomistaudin (Br. melitensis), Aujeszkyn taudin, naudan tarttuvan leukoosin, nautojen luomistaudin ja nautatuberkuloosin suhteen sekä Ranskan asemaa Aujeszkyn taudin suhteen (tiedoksiannettu numerolla K(2004) 1094) (ETA:n kannalta merkityksellinen teksti) (2004/320/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 21 ja 57 artiklan, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1) ja erityisesti sen 9 artiklan 2 kohdan, 10 artiklan 2 kohdan, liitteessä A olevan I jakson 4 kohdan, liitteessä A olevan II jakson 7 kohdan ja liitteessä D olevan I luvun E jakson, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(2) ja erityisesti sen liitteessä A olevan 1 luvun II jakson, sekä katsoo seuraavaa: (1) Liittymistä varten olisi vahvistettava liittymässä olevien maiden asema luomistaudin (Br. melitensis), Aujeszkyn taudin, naudan tarttuvan leukoosin, nautojen luomistaudin ja nautatuberkuloosin suhteen. (2) Komission päätöksessä 93/52/ETY(3) todetaan luomistautia (Br. melitensis) koskevien edellytysten täyttyminen tietyissä jäsenvaltioissa ja tietyillä alueilla, ja niille vahvistetaan tästä taudista virallisesti vapaan jäsenvaltion tai alueen asema. (3) Komission päätöksessä 2001/618/ETY(4) vahvistetaan Aujeszkyn taudin hävittämisohjelman täytäntöönpanoa koskevat lisätakeet, joita sovelletaan yhteisön sisäisessä sikojen kaupassa, ja luettelot jäsenvaltioiden alueista, joissa on olemassa hyväksytyt taudinhävittämisohjelmat. (4) Komission päätöksessä 2003/467/EY(5) vahvistetaan nautakarjojen tuberkuloosista, luomistaudista ja naudan tarttuvasta leukoosista virallisesti vapaa asema tiettyjen jäsenvaltioiden ja jäsenvaltioiden alueiden osalta. (5) Tsekki, Unkari ja Slovakia toimittivat alueensa osalta komissiolle todisteet siitä, että kaikki direktiivin 91/68/ETY liitteessä A olevan 1 luvun II jakson 1 kohdan b alakohdassa säädetyt edellytykset täyttyvät, jotta Tsekin, Unkarin ja Slovakian alueet voitaisiin julistaa virallisesti luomistaudista (Br. melitensis) vapaiksi lammas- ja vuohikarjan osalta. (6) Ranska on toimittanut komissiolle todisteita, jotka tukevat Pas de Calais'n departementin toteamista Aujeszkyn taudista vapaaksi ja joilla osoitetaan tämän taudin hävittäminen kyseisestä departementista. (7) Tsekki ja Kypros toimittivat alueensa osalta komissiolle todisteet siitä, että ne ovat Aujeszkyn taudista vapaita ja rokottaminen kyseistä tautia vastaan on kielletty, jotta Tsekin ja Kyproksen alue voitaisiin kokonaisuudessaan julistaa virallisesti Aujeszkyn taudista vapaaksi sikojen osalta. (8) Tsekki toimitti alueensa osalta komissiolle todisteet siitä, että kaikki direktiivin 64/432/ETY liitteessä A olevan I jakson 4 kohdassa säädetyt edellytykset täyttyvät, jotta Tsekin alue voitaisiin kokonaisuudessaan julistaa virallisesti tuberkuloosista vapaaksi nautakarjan osalta. (9) Tsekki toimitti alueensa osalta komissiolle todisteet siitä, että kaikki direktiivin 64/432/ETY liitteessä A olevan II jakson 7 kohdassa säädetyt edellytykset täyttyvät, jotta Tsekin alue voitaisiin kokonaisuudessaan julistaa virallisesti luomistaudista vapaaksi nautakarjan osalta. (10) Tsekki ja Kypros toimittivat alueensa osalta komissiolle todisteet siitä, että kaikki direktiivin 64/432/ETY liitteessä D olevan I luvun E-G jaksossa säädetyt edellytykset täyttyvät, jotta Tsekin ja Kyproksen alue voitaisiin kokonaisuudessaan julistaa virallisesti naudan tarttuvasta leukoosista vapaaksi nautakarjan osalta. (11) Tsekin, Unkarin ja Slovakian toimittamien todisteiden arvioinnin perusteella näiden maiden alueet olisi kokonaisuudessaan julistettava virallisesti luomistaudista (Br. melitensis) vapaiksi lammas- ja vuohikarjan osalta. (12) Ranskan, Tsekin ja Kyproksen toimittamien todisteiden arvioinnin perusteella Pas de Calais'n departementti Ranskassa sekä Tsekin ja Kyproksen alue olisi kokonaisuudessaan julistettava virallisesti Aujeszkyn taudista vapaaksi sikojen osalta. (13) Tsekin toimittamien todisteiden arvioinnin perusteella sen alue olisi kokonaisuudessaan julistettava virallisesti tuberkuloosista, luomistaudista ja naudan tarttuvasta leukoosista vapaaksi nautakarjan osalta. (14) Kyproksen toimittamien todisteiden arvioinnin perusteella sen alue olisi kokonaisuudessaan julistettava virallisesti naudan tarttuvasta leukoosista vapaaksi nautakarjan osalta. (15) Komission päätökset 93/52/ETY, 2001/618/EY ja 2003/467/EY olisi sen vuoksi muutettava vastaavasti. (16) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/52/ETY liite I tämän päätöksen liitteellä I. 2 artikla Korvataan päätöksen 2001/618/EY liitteet I ja II tämän päätöksen liitteellä II. 3 artikla Muutetaan päätös 2003/467/EY seuraavasti: a) Korvataan liitteessä I oleva 1 luku tämän päätöksen liitteellä III. b) Korvataan liitteessä II oleva 1 luku tämän päätöksen liitteellä IV. c) Korvataan liitteessä III oleva 1 luku tämän päätöksen liitteellä V. 4 artikla Tätä päätöstä sovelletaan edellyttäen, että Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimus tulee voimaan, ja tällöin liittymissopimuksen voimaantulopäivästä. 5 artikla Tämä päätös on osoitettu kaikille jäsenvaltioille. Tehty Brysselissä 31 päivänä maaliskuuta 2004. Komission puolesta David Byrne Komission jäsen (1) EYVL 121, 29.7.1964, s. 1977/64. Direktiivi sellaisena kuin se on viimeksi muutettuna asetuksella (EY) N:o 21/2004 (EUVL L 5, 9.1.2004, s. 8). (2) EYVL L 46, 19.2.1991, s. 19. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (3) EYVL L 13, 21.1.1993, s. 14. Päätös sellaisena kuin se on viimeksi muutettuna päätöksellä 2004/99/EY (EUVL L 64, 2.3.2004, s. 41). (4) EYVL L 215, 9.8.2001, s. 48. Päätös sellaisena kuin se on viimeksi muutettuna päätöksellä 2003/575/EY (EUVL L 196, 2.8.2003, s. 41). (5) EUVL L 156, 25.6.2003, s. 74. Päätös sellaisena kuin se on muutettuna päätöksellä 2004/230/EY (EUVL L 70, 9.3.2004, s. 41). LIITE I (1 artiklassa tarkoitettu) "LIITE I JÄSENVALTIOT >TAULUKON PAIKKA>" LIITE II (2 artiklassa tarkoitettu) "LIITE I Aujeszkyn taudista vapaat jäsenvaltiot tai niiden alueet, joissa rokottaminen on kiellettyä >TAULUKON PAIKKA> LIITE II Jäsenvaltiot tai niiden alueet, joissa on käytössä hyväksyttyjä Aujeszkyn taudin valvontaohjelmia >TAULUKON PAIKKA>" LIITE III (3 artiklan a alakohdassa tarkoitettu) "1 LUKU Tuberkuloosista virallisesti vapaat jäsenvaltiot >TAULUKON PAIKKA>" LIITE IV (3 artiklan b alakohdassa tarkoitettu) "1 LUKU Luomistaudista virallisesti vapaat jäsenvaltiot >TAULUKON PAIKKA>" LIITE V (3 artiklan c alakohdassa tarkoitettu) "1 LUKU Naudan tarttuvasta leukoosista virallisesti vapaat jäsenvaltiot >TAULUKON PAIKKA>"